CELEX: 22014D0534
Language: mt
Date: 2014-08-05 00:00:00
Title: 2014/534/UE: Deċiżjoni Nru 2/2014 tal-Kumitat tal-Ambaxxaturi AKP-UE tal- 5 ta' Awwissu 2014 dwar il-ħatra tal-membri tal-Bord Eżekuttiv taċ-Ċentru għall-Iżvilupp tal-Intrapriżi (ĊŻI)

20.8.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 245/9
            
         DEĊIŻJONI NRU 2/2014 TAL-KUMITAT TAL-AMBAXXATURI AKP-UE
   tal-5 ta' Awwissu 2014
   dwar il-ħatra tal-membri tal-Bord Eżekuttiv taċ-Ċentru għall-Iżvilupp tal-Intrapriżi (ĊŻI)
   
      (2014/534/UE)
   
   IL-KUMITAT TAL-AMBAXXATURI AKP-UE,
   Wara li kkunsidra l-Ftehim ta' Sħubija bejn il-membri tal-grupp tal-Istati Afrikani, tal-Karibew u tal-Paċifiku, minn naħa waħda, u l-Komunità Ewropea u l-Istati Membri tagħha, min-naħa l-oħra, iffirmat f'Cotonou fit-23 ta' Ġunju 2000 (1), kif emendat għall-ewwel darba fil-Lussemburgu fil-25 ta' Ġunju 2005 (2) u t-tieni darba f'Ouagadougou fit-22 ta' Ġunju 2010 (3), u b'mod partikolari l-Artikolu 2(6) tal-Anness III tiegħu,
   Wara li kkunsidra d-Deċiżjoni Nru 8/2005 tal-Kumitat tal-Ambaxxaturi AKP-UE tal-20 ta' Lulju 2005 dwar l-Istatuti u r-regoli ta' proċedura taċ-Ċentru għall-Iżvilupp tal-Intrapriżi (4), u b'mod partikolari l-Artikolu 9(1) tagħha,
   Billi:
   
               (1)
            
            
               L-Artikolu 9 tal-istatuti u r-regoli ta' proċedura taċ-Ċentru għall-Iżvilupp tal-Intrapriżi (ĊŻI), adottat bid-Deċiżjoni Nru 8/2005 tal-Kumitat tal-Ambaxxaturi AKP-KE tal-20 ta' Lulju 2005, jipprevedi li l-Kumitat tal-Ambaxxaturi huwa inkarigat mill-ħatra tal-membri tal-Bord Eżekuttiv, għal perijodu massimu ta' ħames snin.
            
         
               (2)
            
            
               Il-mandat tat-tliet membri tal-UE tal-Bord Eżekuttiv taċ-Ċentru għall-Iżvilupp tal-Intrapriżi, maħtura bid-Deċiżjoni Nru 3/2013 tal-Kumitat tal-Ambaxxaturi AKP-UE tat-30 ta' Lulju 2013 (5), li ġie estiż bid-Deċiżjoni Nru 1/2014 tal-Kumitat tal-Ambaxxaturi AKP-UE (6), ser jiskadi fis-6 ta' Settembru 2014,
            
         IDDEĊIEDA KIF ĠEJ:
   Artikolu 1
   Mingħajr preġudizzju għal kwalunkwe deċiżjoni sussegwenti li l-Kumitat jista' jintalab jieħu, skont il-prerogattivi tiegħu, dawn li ġejjin qegħdin jinħatru bħala membri tal-Bord Eżekuttiv taċ-Ċentru għall-Iżvilupp tal-Intrapriżi:
   
               —
            
            
               is-Sur Jacek ADAMSKI
            
         
               —
            
            
               is-Sur Martin BENKO
            
         
               —
            
            
               is-Sinjura Nicole BOLLEN
            
         
               —
            
            
               is-Sur John Atkins ARUHURI
            
         
               —
            
            
               is-Sinjura Maria MACHAILO-ELLIS
            
         
               —
            
            
               is-Sur Félix MOUKO
            
         li l-mandat tagħhom jiskadi fis-6 ta' Settembru 2018, jew fiż-żmien tal-għeluq taċ-Ċentru, skont liema jiġi l-ewwel.
   Artikolu 2
   Din id-Deċiżjoni għandha tidħol fis-seħħ fid-data tal-adozzjoni tagħha. Din tista' tiġi riveduta f'kull ħin skont is-sitwazzjoni taċ-Ċentru.
   
      Magħmul fi Brussell, il-5 ta' Awwissu 2014
      
         
            Mill-Kumitat tal-Ambaxxaturi AKP-UE
         
         
            Il-President
         
         Diodorus Buberwa KAMALA
      
   
   
      (1)  ĠU L 317, 15.12.2000, p. 3.
   
      (2)  Ftehim li jemenda l-Ftehim ta' Sħubija bejn il-membri tal-Grupp ta' Stati Afrikani, tal-Karibew u tal-Paċifiku, minn naħa waħda, u l-Komunità Ewropea u l-Istati Membri tagħha, min-naħa l-oħra, iffirmat f'Cotonou fit-23 ta' Ġunju 2000 (ĠU L 209, 11.8.2005, p. 27).
   
      (3)  Ftehim li jemenda għat-tieni darba l-Ftehim ta' Sħubija bejn il-membri tal-Grupp ta' Stati Afrikani, tal-Karibew u tal-Paċifiku, minn naħa waħda, u l-Komunità Ewropea u l-Istati Membri tagħha min-naħa l-oħra, iffirmat f'Cotonou fit-23 ta' Ġunju 2000, kif emendat għall-ewwel darba fil-Lussemburgu fil-25 ta' Ġunju 2005 (ĠU L 287, 4.11.2010, p. 3).
   
      (4)  ĠU L 66, 8.3.2006, p. 16.
   
      (5)  Deċiżjoni Nru 3/2013 tal-Kumitat tal-Ambaxxaturi AKP-UE tat-30 ta' Lulju 2013 li taħtar il-membri tal-Bord Eżekuttiv taċ-Ċentru għall-Iżvilupp tal-Intrapriża (ĊŻI) (ĠU L 263, 5.10.2013, p. 18).
   
      (6)  Deċiżjoni Nru 1/2014 tal-Kumitat tal-Ambaxxaturi AKP-UE tas-7 ta' Frar 2014 dwar il-ħatra tal-membri tal-Bord tad-Diretturi taċ-Ċentru għall-Iżvilupp tal-Intrapriżi (ĊŻI) (ĠU L 67, 7.3.2014, p. 7).